Stesen LRT Bandar Bukit Tinggi

Stesen LRT Bandar Bukit Tinggi ialah stesen transit aliran ringan (LRT) akan datang di Bandar Bukit Tinggi, sebuah perbandaran dekat Klang, negeri Selangor, Malaysia. Stesen LRT ini menyediakan perkhidmatan LRT Laluan Shah Alam yang menuju ke Bandar Utama dan Johan Setia. Kedudukan stesen ini terletak di antara stesen LRT Klang Jaya dan stesen LRT Johan Setia serta mempunyai kod stesen iaitu SA24. Stesen LRT Bandar Bukit Tinggi merupakan sebahagian daripada projek Sistem Transit Bersepadu Lembah Klang di Malaysia, dan dibuka secara rasmi pada 29 Jun 2026. Sejarah Projek membina LRT Laluan Shah Alam telah dilancarkan secara rasmi pada bulan Ogos tahun 2016. Pakej pemberian tender-tender untuk pembinaan LRT Shah Alam juga telah dilakukan pada awal tahun 2016. Stesen LRT Bandar Bukit Tinggi dilabel sebagai stesen ke-24 dalam jajaran Laluan Shah Alam (pada ketika itu dikenali sebagai Laluan Bandar Utama–Klang). Sebelum dikenali sebagai Bandar Bukit Tinggi, stesen ini dikenali sebagai AEON Bukit Tinggi dengan mengambil kira mercu tanda berhampiran dengan stesen LRT ini iaitu pusat beli-belah AEON Bukit Tinggi, dan Batu Nilam memandangkan banyak nama jalan raya di Bandar Bukit Tinggi menggunakan perkataan batu nilam di dalamnya. Ciri-ciri stesen Perkhidmatan Stesen LRT Bandar Bukit Tinggi menyediakan perkhidmatan kereta api yang dikendalikan oleh Rapid KL melalui Laluan Shah Alam. Stesen LRT ini terletak di antara stesen Klang Jaya dan stesen Johan Setia. Kod stesen bagi stesen LRT Bandar Bukit Tinggi ialah SA24. Menjelang tahun 2031, stesen LRT Johan Setia akan terletak di antara stesen LRT Klang Jaya dan stesen LRT Bandar Botanik, sebaik sahaja stesen LRT Bandar Botanik siap dibina. Lokasi stesen Stesen LRT Bandar Bukit Tinggi terletak di dalam kawasan bidang kuasa Majlis Bandaraya Diraja Klang (MBDK). Stesen LRT ini menyediakan perkhidmatan LRT Laluan Shah Alam kepada penduduk di Bandar Bukit Tinggi, Bandar Bukit Tinggi 2 dan Ambang Botanic. Dalam pelan stesen yang dikeluarkan oleh Prasarana Malaysia, Stesen LRT Bandar Bukit Tinggi terletak di bawah Jalan Langat, yang merupakan sebahagian daripada penjajaran Laluan Persekutuan Malaysia 5 di Daerah Klang. Stesen LRT Bandar Bukit Tinggi juga terletak berhampiran dengan Persimpangan Persiaran Batu Nilam 1–Jalan Mahogani pada bahagian utara dan Persimpangan Susur Persiaran Batu Nilam 2 pada bahagian selatan. Pada bahagian barat stesen, terdapat pusat beli-belah AEON Bukit Tinggi manakala pada bahagian timur stesen, terdapat kawasan komersial Bandar Botanic yang merangkumi Jalan Mahogani 1 sehingga Jalan Mahogani 5. Mercu tanda yang terletak berhampiran dengan stesen LRT ini termasuk pusat beli-belah AEON Bukit Tinggi dan GM Klang Wholesale City, pangsapuri servis Impiria Residensi, Sekolah Jenis Kebangsaan (Tamil) Ladang Highlands (SJKT Ladang Highlands), pusat komersial Jalan Mahogani 1–5 Bandar Botanic dan The Landmark, Klinik Kesihatan Bandar Botanic yang dikendalikan oleh Kementerian Kesihatan Malaysia, Pejabat Kesihatan Daerah Klang, kawasan perumahan Jalan Batu Nilam 17–20 yang sebahagian daripada Taman Buki Tinggi 2, dan kawasan perumahan Jalan Cemara dan Jalan Rebung yang sebahagian daripada Ambang Botanic. Galeri Rujukan Pautan luar Laman web rasmi LRT3